Muhammad al-Azrakiyoniy. Muhammad al-Azrakiyoniy (arabcha: محمد الأَزركيانى — Abu Abdulloh Muhammad ibn al-Hasan ibn Ali ibn al-Hasan Boboj ibn al-Azrakiyon — Roviy. Muhammad al-Azrakiyoniy Buxoro ahlidan boʻlib, IX asrning ikkinchi yarmida tugʻilgan. Azrakiyon uning bobolaridan birining ismidir. Unga nisbat berilib, Muhammad al-Azrakiyoniy nomi bilan tanilgan. U boshlangʻich taʼlimni Buxorda olgan. Keyinchalik ilm talabida Iroqqa borgan. Ustozlari. Muhammad al-Azrakiyoniy hadis ilmining sir-asrorlarini Buxoroda Shahl ibn al-Mutavakkil, Abu Suhayl Sahl ibn Bashir al-Kindiy, Ahmad ibn Rizvon, Saʼid ibn Zokir al-Asdiy, Muso ibn Aflahdan kabi olimlardan oʻrgangan va ulardan hadislar rivoyat qilgan. Bagʻdodda Maʼoz ibn al-Masaniy al-Anbariy va Bashr ibn Muso al-Asdiy kabi roviylardan hadislar tinglagan. Vafoti. Muhammad al-Azrakiyoniy 344/955-yili shaʼbon oyida vafot etgan.